
	 PARLAMENTUL ROMÂNIEI

CAMERA DEPUTAŢILOR 

 Comisia pentru agricultură, silvicultură,

industrie alimentară şi servicii  specifice
	                                                                               Bucureşti, 25 .05.2005
                                                                               Nr.24/205


 R A P O R T 
asupra proiectului de Lege pentru  modificarea şi completarea Legii nr.192/2001 privind resursele acvatice vii, pescuitul şi acvacultura, cu modificările şi completările ulterioare

În conformitate cu prevederile art.89 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere în fond, cu proiectul de Lege pentru  modificarea şi completarea Legii nr.192/2001 privind resursele acvatice vii, pescuitul şi acvacultura, cu modificările şi completările ulterioare, transmis cu nr.P.L. – X 179 din 11 mai 2005 şi înregistrat sub nr.24/182/12.05.2005. 

La întocmirea raportului Comisia a avut în vedere avizul Consiliului Legislativ.
Proiectul de lege are ca obiect de reglementare modificarea şi completarea Legii nr.192/2001 privind fondul piscicol, pescuitul şi acvacultura, republicată, cu modificările şi completările ulterioare. Prin proiect se propune ca pescuitul recreativ să fie permis şi în timpul nopţii, cu condiţia ca pescarii sportivi să folosească o sursă de lumină care să semnalizeze prezenţa acestora la locul de pescuit. 

Proiectul de Lege pentru modificarea şi completarea Legii nr.192/2001 privind resursele acvatice vii, pescuitul şi acvacultura, cu modificările şi completările ulterioare face parte din categoria legilor organice, potrivit prevederilor art.73 din Constituţia României, republicată.

La lucrările comisiei au fost prezenţi 25 de deputaţi, din totalul de 25  membri ai comisiei.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat,  domnul  Dănuţ Apetrei, secretar de stat în Ministerul Agriculturii, Pădurilor şi Dezvoltării Rurale.

Raportul Comisiei a fost adoptat în unanimitate, în şedinţa din  25  mai 2005.

Proiectul de lege a fost adoptat de Senat în şedinţa din 9 mai 2005. 

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.2 din Regulamentul Camerei Deputaţilor, republicat, este de competenţa decizională  a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 
I. Amendamente admise
În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial


	Text Senat 
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3
	4

	1. 
	Legea nr.192/2001 privind resursele acvatice vii, pescuitul şi acvacultura
	Titlul legii
LEGE

pentru  modificarea şi completarea Legii nr.192/2001 privind resursele acvatice vii, pescuitul şi acvacultura, cu modificările şi completările ulterioare
	Titlul legii va avea următorul cuprins:
LEGE

pentru  modificarea şi completarea Legii nr.192/2001 privind resursele acvatice vii, pescuitul şi acvacultura

Deputat UDMR: Kelemen Atilla 
	Pentru  respectarea normelor de tehnică legislativă.

	2. 
	
	Articol unic: Legea nr.192/2001 privind resursele acvatice vii, pescuitul şi acvacultura, cu modificările şi completările ulterioare, publicată în Monitorul Oficial al României, Partea I, nr.200/2001, se modifică şi se completează după cum urmează:

	Articol unic: Legea nr.192/2001 privind resursele acvatice vii, pescuitul şi acvacultura, cu modificările şi completările ulterioare, republicată în Monitorul Oficial al României, Partea I, nr.627 din 2 septembrie 2003 cu modificările şi completările ulterioare, se modifică şi se completează după cum urmează:
Deputat UDMR: Kelemen Atilla 
	Pentru  respectarea normelor de tehnică legislativă.

	3. 
	„Art.541. – 

a) pescuitul recreativ/sportiv în timpul nopţii;”
	1. La articolul 541, litera a) va avea următorul cuprins:

„a) pescuitul recreativ în timpul nopţii fără a respecta condiţiile prevăzute la punctul 1 al anexei nr.3.”
	1. Litera a) a articolului 541 va avea următorul cuprins:

„a) pescuitul recreativ/sportiv în timpul nopţii fără a respecta condiţiile prevăzute la punctul 1 al anexei nr.3.”

Deputat UDMR: Kelemen Atilla 
	Pentru  folosirea în textul legii a terminologiei unitare.  

	4. 
	Anexa nr.3

„1. Pescuitul recreativ este permis numai în cursul zilei, de la răsăritul şi până la apusul soarelui, cu respectarea următoarelor reguli:” 
	2. La anexa nr.3, partea introductivă a punctului 1 va avea următorul cuprins:

„1. Pescuitul recreativ este permis atât în cursul zilei cât şi în timpul nopţii, cu respectarea următoarelor reguli:”
	2. Partea introductivă a punctului 1 din anexa nr.3 va avea următorul cuprins:

„1. Pescuitul recreativ/sportiv este permis atât în cursul zilei cât şi în timpul nopţii, cu respectarea următoarelor reguli:”

Deputat UDMR: Kelemen Atilla
	Pentru  folosirea în textul legii a terminologiei unitare.  

	5. 
	
	3. La anexa nr.3 punctul 1, după litera c) se introduc două litere noi, lit.d) şi e), cu următorul cuprins:

„d) în timpul pescuitului recreativ de noapte, pescarii sportivi vor folosi o sursă de lumină care să lumineze prezenţa acestora la locul de pescuit;

e) pescuitul recreativ de noapte pe cursurile de apă sau lacuri se va desfăşura în sectoare clar delimitate de administratorul resursei piscicole împreună cu asociaţiile judeţene de pescuit sportiv.”
	3. La anexa nr.3 punctul 1, după litera c) se introduc două litere noi, lit.d) şi e), cu următorul cuprins:

 „d) în timpul pescuitului recreativ/sportiv de noapte, pescarii sportivi vor folosi o sursă de lumină care să lumineze prezenţa acestora la locul de pescuit;

e) pescuitul recreativ/sportiv de noapte pe cursurile de apă sau lacuri se va desfăşura în sectoare clar delimitate de gestionarul resursei piscicole împreună cu asociaţiile judeţene de pescuit sportiv.”

Deputat UDMR: Kelemen Atilla
	Pentru  folosirea în textul legii a terminologiei unitare.

Pentru  corelare cu prevederile cuprinse în Legea nr.113/2005.

  



Comisia a propus aprobarea proiectului cu  25  voturi pentru,  0  voturi împotrivă şi  0 abţineri.

  

PREŞEDINTE,



          




SECRETAR,

Dr.Atilla KELEMEN 
                              




Ioan MUNTEANU
Întocmit: Consilier Anton Păştinaru
               Expert Florentin Oancea

